Read in English . Dalgħodu kellha tkompli l-inkjesta pubblika fuq l-assassinju tal-ġurnalista Daphne Caruana Galizia, iżda din ġiet diferita. Ix-xhud tal-lum kellu jkun il-Ministru għall-Affarijiet Barranin Evarist Bartolo. L-inkjesta għandha tiddetermina jekk l-istat u l-awtoritajiet setgħux jagħmlu iktar biex il-ġurnalista ma tinqatilx. Fl-aħħar seduta xehed Kurt Farrugia, is-CEO ta' Malta Enterprise, li kien il-Kap tal-Komunikazzjoni fl-Uffiċċju tal-Prim Ministru. Xi spikka mix-xhieda ta' Kurt Farrugia? Meta jħares lura jemmen li l-Gvern missu stieden lill-midja Maltija għaż-żjara tad-delegazzjoni tal-Gvern fl-Ażerbajġan fl-2014 Meta kkonfronta lil Konrad Mizzi dwar li hu ssemma fuq il-blogg ta' Daphne dwar il-Panama Papers, Mizzi qal li dan kien "bluff." Dwar stqarrijiet tal-Gvern fuq dak żvelat fil-Panama Papers, Farrugia jgħid li hu kien jivverifika l-istqarrija mal-eks Ministru Konrad Mizzi u ma' Keith Schembri. L-istqarrijiet kienu jinkludu l-pożizzjoni tal-Gvern ibbażata fuq dettalji li jipprovdulu. "Kien hemm ġurnalisti li kienu ebsin magħna u aħna konna iebsa magħhom" Fl-2018, il-Gvern uża kumpanija tal-PR barranija, Chelgate, fejn Farrugia ltaqa' ma' wħud mar-rappreżentanti tagħha meta kienu jkunu Malta. Corinne Vella tgħid li Kurt Farrugia bblokkja n-numru ta' Daphne Caruana Galizia. Il-Bord tal-Inkjesta hu mmexxi mill-Imħallef Emeritu Michael Mallia u magħmul mill-Prim Imħallef Emeritu Joseph Said Pullicino u l-Imħallef Abigail Lofaro. L-ewwel reazzjoni ta' Konrad Mizzi dwar il-kumpaniji fil-Panama kienet "bluff" – Farrugia .td_uid_3_5f1925a671c4d_rand.td-a-rec-img{text-align:left}.td_uid_3_5f1925a671c4d_rand.td-a-rec-img img{margin:0 auto 0 0}